যূথিকা : না, আমি ওটা খুব বেশি ভাবিনি। তবে শেষের দিকে আমি যখন গাইতাম, আমায় যে গানগুলো দিতেন সে গানগুলো খুব বিষাদের গান। তা আমি তখন চাইতাম না। আমার মনে তখন ভীষণ আনন্দ যে, আমি এতো নানান ভাবে এতো রকমের সুরের গান গাইলাম, আর সেগুলো ভারতের সকলের কাছে প্রিয়ও হলো – তবে আমি কেন এতো বিষাদের গান গাইবো? এটা আমার খুব মনে পড়তো। আর আমার মনটাও তখন খুব খারাপ হয়ে যেতো। শেষ দিকের গান কতোগুলো – প্রথমের না – শেষের দিকের গানের কথা আমার ওইরকম খুব মনকে খারাপ করতো। আর সে গানগুলো আমি গাইতামও – আবার সে গানগুলো খুব সুন্দরও হতো।